text: Eftersøgning aflyst: Selvmordstruet mand er fundet
  30 juni 2016 kl. 15.14
  Syd- og Sønderjyllands Politi beder offentligheden om hjælp til at finde Ronnie Madayag Lund. 
  Den 23-årige Ronnie Madayag Lund er i dag ca. kl. 14.50 gået fra bopælen på Spandet Kirkevej ved Spandet, 6760 Ribe i ukendt retning. Og nu beder politiet borgerne om hjælp til at finde Ronnie Madayag Lund, der er psykisk syg, og som politiet vurderer selvmordstruet. 
  Ronnie Madayag Lund beskrives som:
  
  Mand af asiatisk udseende
  
  
  23 år
  
  
  Almindelig af bygning
  
  
  Mørk i huden og med mellemlangt, sort hår, der er sat op i en knold.
  
  
  Iført grå/sort jakke, orange t-shirt, mørke jeans og kakkifarvede sko.
  
  Savnede har ifølge politiet medbragt et reb samt en kniv, hvorfor man ikke bør tage kontakt, men i stedet underrette politiet på telefon 1-1-4 samt holde øje med savnede, hvis det er muligt.
  OPDATERET: Savnede er nu fundet i et naturområde tæt på bopælen. Savnede er lettere tilskadekommet, og han er nu indbragt i ambulance til sygehuset til et tjek.
  LIVSLINIEN:
  De fleste mennesker har perioder, hvor livet eller en situation opleves som så svær, at de ikke kan magte den alene. Har du tanker om selvmord, kan du kontakte Livsliniens telefonrådgivning, 70 201 201 alle årets dage fra kl. 11-04.Se mere på www.livslinien.dk.
  
  